Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos reglamento dėl Bendrijos statistikos apie visuomenės sveikatą ir darbuotojų sveikatą bei saugą priėmimo /* KOM/2008/0649 galutinis - COD 2007/0020 */





[pic] | EUROPOS BENDRIJŲ KOMISIJA | Briuselis, 8.10.2008 KOM(2008) 649 galutinis 2007/0020 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl Bendrijos statistikos apie visuomenės sveikatą ir darbuotojų sveikatą bei saugą priėmimo 2007/0020 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl Bendrijos statistikos apie visuomenės sveikatą ir darbuotojų sveikatą bei saugą priėmimo 1. PAGRINDINIAI FAKTAI Pasiūlymas Europos Parlamentui ir Tarybai perduotas (dokumentas COM (2007) 46 galutinis – 2007/0020 (COD)) | 2007 m. vasario 7 d. | Europos duomenų apsaugos priežiūros pareigūno nuomonė pateikta | 2007 m. rugsėjo 5 d. | Europos ekonomikos ir socialinių reikalų komiteto nuomonė pateikta | 2007 m. spalio 25 d. | Europos Parlamento nuomonė (po pirmojo svarstymo) pateikta | 2007 m. lapkričio 13 d. | Bendroji pozicija priimta | 2008 m. spalio 2 d. | 2. KOMISIJOS PASIŪLYMO TIKSLAS Siūlomu reglamentu siekiama nustatyti šių sričių sistemingo Bendrijos statistikos rengimo teisinę sistemą: visuomenės sveikatos ir darbuotojų sveikatos ir saugos. Statistikoje pateikiami suderinti ir bendri šių penkių susijusių sričių duomenys: sveikatos būklė ir sveikatą lemiantys veiksniai, sveikatos priežiūra, mirčių priežastys, nelaimingi atsitikimai darbe ir profesinės ligos ir kitos su darbu susijusios sveikatos problemos bei ligos. | - Ši statistika rengiama naudojantis Europos statistikos sistema, t. y. juos rengia Eurostatas, nacionalinės statistikos institucijos ir visos kitos nacionalinės institucijos, atsakingos už oficialios statistikos teikimą. Siūlomu reglamentu siekiama įtvirtinti pažangą, padarytą sistemiškai renkant duomenis dviejose susijusiose srityse, ir nustatyti kokybės ir palyginamumo standartų gerinimo bendrais metodais pagrindą. Jame bus numatytas aiškesnis Europos reikalavimų, keliamų visuomenės sveikatos ir darbuotojų sveikatos bei saugos sričių statistikai, planavimas, tvarumas ir stabilumas. 3. PASTABOS DĖL BENDROSIOS POZICIJOS 3.1 Bendrosios pastabos Europos Parlamentas pateikė nuomonę per pirmąjį svarstymą, vykusį 2007 m. lapkričio 13 d., ir priėmė dvylika pakeitimų. Komisija pritarė visiems pakeitimams. Dešimt iš pakeitimų į bendrąją poziciją įtraukti visi, o du tik iš dalies. Neatsižvelgta tik į vieną pakeitimą dėl I priedo (8 pakeitimas). Be to, bendrojoje pozicijoje pateikti kai kurie pakeitimai (padaryti Tarybos), kuriais siekiama patikslinti tekstą ir padaryti jį lengviau skaitomą bei tikslesnį. Komisija mano, kad bendrąja pozicija nekeičiami nei pasiūlymo principas, nei jo tikslai, todėl ji galėtų ją paremti tokią, kokia ji yra dabar. 3.2. Išsamios pastabos 3.2.1. Komisijos priimti ir visiškai ar iš dalies į bendrąją poziciją įtraukti Europos Parlamento padaryti pakeitimai 3, 17 ir 20 konstatuojamosios dalys. Su šiek tiek skirtingomis formuluotėmis įtraukti 1 pakeitimas (visas) ir 2 pakeitimas (paskutinė dalis) . Juose pabrėžiama, kad nustatant įvairių sveikatos ir saugos statistikos sričių skirstymo kintamuosius labai svarbu atsižvelgti į lytį ir amžių, kaip jau buvo neoficialiai susitarta. 3 pakeitime (priimtas visas) pabrėžiamas finansinės paramos teikimas pagal Bendrijos programas, atsižvelgiant į papildomas duomenų rinkimo išlaidas, kaip nurodyta siūlomame reglamente. 1 straipsnio 1 dalis. 4 pakeitime (priimtas visas) nurodomi pagrindiniai Europos statistikos praktikos kodekso principai, konkrečiai nurodyti 8 straipsnyje dėl kokybės vertinimo. 1 straipsnio 2 dalis ir 3 straipsnio c punktas. 5 ir 6 pakeitimai (visi) įtraukti, siekiant užtikrinti, kad renkami duomenys teiktų informacijos, būtinos nacionalinėms visiems prieinamos sveikatos priežiūros plėtros strategijoms remti. 5 straipsnio 2 dalis. 7 pakeitimas (siejamas su 9 straipsnio 1 dalimi) įtrauktas iš esmės tam, kad būtų priimtas bendresnis požiūris, daugiausia dėmesio skiriant „siekiui išvengti dvigubų pastangų“, išsamiai, tačiau nenurodant konkrečių šios srities institucijų ar organizacijų. I priedo d punkto 3 ir 4 įtraukos (naujos). 11 ir 12 pakeitimai (visi) įtraukti, siekiant užtikrinti, kad su šiomis temomis susiję duomenys būtų renkami atsižvelgiant į jų svarbą sveikatai ir ją lemiantiems veiksniams. V priedo b punktas. 9 pakeitime (priimtas visas) profesinės ligos aiškiai atskiriamos nuo su darbu susijusių sveikatos problemų ir ligų; jos apibrėžiamos dviejose skirtingose dalyse nurodant, kad duomenys apie su darbu susijusias sveikatos problemas ir ligas „yra renkami iš atliktų viešosios nuomonės tyrimų“. V priedo d punktas. 10 pakeitimas (visas) įtrauktas atsižvelgiant į 2 pakeitimą, susijusį su 17 konstatuojamąja dalimi, siekiant užtikrinti, kad būtų įtrauktos atitinkamos asmenų (sergančių ar turinčių sveikatos problemų) bei įmonių ir (arba) darbo vietų charakteristikos. 3.2.2. Komisijos atmesti, tačiau visiškai, iš dalies arba iš esmės į bendrąją poziciją įtraukti Parlamento pakeitimai Nėra. 3.2.3. Komisijos visiškai, iš dalies arba iš esmės priimti, tačiau į bendrąją poziciją neįtraukti Parlamento pakeitimai I priedo d punkto 1a įtrauka (nauja). Nebuvo atsižvelgta į 8 pakeitimą, susijusį su „bet kokios ligos, kurios atvejų daugėja ar mažėja, stebėjimu“. Per pirmąjį Europos Parlamento svarstymą Komisija pabrėžė, kad šio pakeitimo nuostatos gali sutapti su pirmąja įtrauka, į kurią jau įtraukta nuostata dėl sergamumo, bet pritarė, kad vykdant sveikatos stebėseną toms ligoms būtų skirtas ypatingas dėmesys. Taryba nurodė, kad tai savaime yra analizės bei duomenų apie sergamumą sklaidos dalis ir todėl šis pakeitimas teksto nekeičia, taigi Komisija galėjo pritarti šiam pakeitimui. 3.2.4. Komisijos ir Tarybos atmesti ir į bendrąją poziciją neįtraukti Parlamento pakeitimai Nėra. 3.2.5. Tarybos padaryti pasiūlymo pakeitimai Pagrindiniai Tarybos pasiūlyti Komisijos pasiūlymo pakeitimai: 1 konstatuojamoji dalis. Prie 3 konstatuojamojoje dalyje pateiktos nuorodos į antrąją Bendrijos strategiją dėl darbuotojų sveikatos ir saugos (2007–2012 m.) pridedama nuoroda į EP ir Tarybos priimtą antrąją Bendrijos sveikatos apsaugos srities veiksmų programą (2008–2013 m.); ši nuoroda taip pat būtina tam, kad būtų paminėtos papildomo finansavimo pagal šias dvi programas galimybės, siekiant padėti valstybėms narėms toliau stiprinti nacionalinius gebėjimus rinkti visuomenės sveikatos ir darbuotojų sveikatos bei saugos statistinius duomenis. Komisija pritaria šiam papildymui. 3 konstatuojamoji dalis. Pridėta nuoroda į 2007 m. birželio 25 d. Tarybos rezoliuciją Nr. 2007/C 145/01 dėl antrosios Bendrijos strategijos dėl darbuotojų sveikatos ir saugos (2007–2012 m.). Komisija gali pritarti tokiems pakeitimams. 16 konstatuojamoji dalis (nauja). Naujoje konstatuojamojoje dalyje pabrėžiama nacionalinė valstybių narių sveikatos priežiūros sistemų organizavimo ir valdymo kompetencija įgyvendinant Bendrijos teisės aktus dėl darbo vietų ir darbo sąlygų. Komisija gali pritarti šiems patikslinimams. 3 straipsnio e, f ir g punktai. Pridėtos terminų „mikroduomenys“, „konfidencialių duomenų perdavimas“ ir „asmens duomenys“ apibrėžtys, siekiant aiškesnės sąsajos su kitais teisiniais tekstais, kuriais užtikrinama tinkama šių duomenų apsauga. Komisija gali pritarti šioms papildomoms apibrėžtims. 5 ir 6 straipsniai (nauji). Dėl aiškumo buvo peržiūrėtos ankstesnio 5 straipsnio „Metodika, instrukcijos ir bandomieji tyrimai“ 1–3 dalys ir jos iš naujo suskirstytos į dvi dalis, pavadintas „Metodika“, o 4 dalis perkelta į naują 6 straipsnį „Bandomieji tyrimai ir sąnaudų bei naudos analizė“ kaip 1 dalis. Jis papildytas 2 naujomis dalimis dėl sąnaudų ir naudos analizės bei Komisijos atliekamo bandomųjų tyrimų ir sąnaudų bei naudos analizės rezultatų vertinimo būtinybės prieš sukuriant tų bandomųjų tyrimų temų įgyvendinimo priemones. Šie patikslinimai atitinka Europos statistikos praktikos kodeksą ir Komisija gali jiems pritarti. 7 straipsnis. Dėl aiškumo peržiūrėta 1 dalis, o 3 dalyje įtraukta nuoroda į Reglamentą (EB) Nr. 45/2001, kad būtų pabrėžtas Komisijos įsipareigojimas užtikrinti asmenų apsaugą tvarkant asmens duomenis. Komisija gali pritarti šiems pakeitimams. 8 straipsnis. Pavadinimas „Kokybės vertinimas“ patikslintas, o ankstesnės šio straipsnio 4 dalys perskirstytos į 2. 1 dalyje aiškiai nustatomi kokybės vertinimo aspektai, taikomi duomenims, kurie perduodami pagal Europos statistikos praktikos kodekso principus, o 2 dalyje paaiškintos pranešimo apie duomenų kokybę taisyklės. Komisija gali pritarti šiam patikslinimui. I priedo d punktas. Siekiant patikslinti ilgiausią apklausos laiką ir užtikrinti, kad pagal šį reglamentą sveikatos tikrinimo tyrimai yra neprivalomi, pridėta paskutinė pastraipa, kuriai Komisija gali pritarti. II priedo d punktas. „Pacientų judumas“, „sveikatos priežiūros specialistų judumas“ ir „sveikatos priežiūros kokybė“ visų pirma įtraukti kaip horizontalieji klausimai, į kuriuos turi būti atsižvelgta renkant nurodytų temų duomenis. Komisija pritaria šiam patikslinimui. III priedo b ir d punktai. Patikslinta taikymo sritis: turėtų būti atskirti rezidentų ir nerezidentų duomenys ir į duomenų rinkinius turėtų būti įtraukti duomenys apie užsienyje mirusius rezidentus. Be to, punkte „Temos“ numatoma, kad į bendrą skaičių įtraukiami duomenys apie gimusius negyvus kūdikius, tačiau duomenis, susijusius su negyvų kūdikių gimimo atvejų charakteristikomis ir (arba) priežastimis, teikti neprivaloma. „Teikiant duomenis, susijusius su naujagimių (iki 28 dienų amžiaus) mirtimis, atsižvelgiama į įvairių mirties priežasčių registravimo praktikos nacionalinius skirtumus.“ Komisija gali pritarti šiems patikslinimams. IV priedo d punktas. Padaryti pakeitimai yra patikslinimai, susiję su dabartine Europos nelaimingų atsitikimų darbe statistikos (ENADS, angl. ESAW) metodika ir atitinkantys pagal neoficialų susitarimą valstybių narių Komisijai (Eurostatui) pateiktus ENADS duomenis. Komisija gali pritarti šiems pakeitimams. Apskritai prieduose pateikta išsamesnė informacija, kaip antai apie duomenų teikimo intervalus ir terminus, su metaduomenimis susijusias priemones ir nagrinėjamąsias temas. Komisija gali pritarti šiems pakeitimams. 4. IŠVADA Tarybos bendrojoje pozicijoje pateikti pakeitimai Komisijai priimtini, nes juos patvirtinus galimas kompromisas tarp, viena vertus, poreikio gauti patikimų ir palyginamų svarbiausių visuomenės sveikatos ir darbuotojų sveikatos bei saugos sričių duomenų, siekiant remti įrodymais pagrįstą politiką ir, kita vertus, sunkumų, su kuriais dauguma valstybių narių susiduria, norėdamos tobulinti taikomas arba kurti naujas duomenų rinkimo sistemas ir šio reglamento tikslais rinkdamos pakankamai išsamius ir palyginamus duomenis. Apskritai Tarybos pakeitimai yra pagrįsti Komisijos pasiūlymu, todėl Komisija gali priimti bendrąją poziciją.